AKCINĖ BENDROVĖ

### KLAIPĖDOS ENERGIJA

**PAAIŠKINIMAS DĖL DŪMTRAUKIŲ PAPRASTOJO REMONTO DARBŲ PIRKIMO NESINAUDOJANT CENTRINĖS PERKANČIOSIOS ORGANIZACIJOS PASLAUGOMIS**

2022-04-12 d.

Šių metų vasario mėnesį buvo atlikta AB „Klaipėdos energija“ mūrinių dūmtraukių, esančių P. Cvirkos g. 15, Gargžduose, J. Janonio g. 38, Gargžduose ir g/b dūmtraukio, esančio Lypkių g. 13, Klaipėdoje apžiūra, kurios metu buvo įvertinta esamų murinių ir g/b dūmtraukių būklė. Remiantis STR 2.01.01(4):2008 (Esminis statinio reikalavimas „naudojimo sauga“) dūtraukiai yra nepatenkinamos būklės, netenkina reikalavimo: “smūgio pavojus nuo krintančių ant naudotojų statinio konstrukcijų dėl byrančio armatūros apsauginio betono sluoksnio“.

Siekiant toliau saugiai eksploatuoti, bei sumažinti ardančiųjų klimatinių (drėgmės, lietaus, vėjo, žaibo, saulės radiacijos), mechaninių (smūgių, vibracijų) faktorių poveikių įtaką dūmtraukiams ir jų konstrukcijoms, o taip pat prailginti jų saugaus eksploatavimo laiką, būtina kaip įmanoma greičiau atlikti dūmtraukių paprastąjį remontą.

Dūmtarukių (statinių) kategorija – ypatingieji statiniai. Remiantis STR 1.04.04:2017 (“Statinio projektavimas, projekto ekspertizė“) paprastojo remonto darbams atlikti prieš tai reikalinga parengti statinio paprastojo remonto aprašą.

Minėtų dūmtraukių būklė reikalauja ypač skubaus jų remonto, tačiau, žinant, kad per CPO (centrinė perkančioji organizacija) nėra galimybės atlikti projektavimo paslaugų ir statybos darbų pirkimo vienu kartu (šie pirkimai turėtų būti išskaidyti į atskiras dalis), kas ženkliai prailgintų pirkimo procedūrų trukmę, nuspręsta viešąjį pirkimą atlikti nesinaudojant CPO.

Projektavimo ir statybinių medžiagų tiekimo procedūros šiuo metu yra ilgos, todėl nuspręsta abi procedūras apjungti, t. y. kartu su statybos darbais pirkti ir projektavimo paslaugas, tai atlikti ne per CPO, savarankiškai organizuojant supaprastintą viešųjų pirkimų procedūrą. Tai leis Tiekėjui (Rangovui) vykdant projektavimą lygiagrečiai atlikti reikiamų medžiagų užsakymą, tiekimą į objektą (us), darbų atlikimui būtinos įrangos mobilizaciją į darbų vietą ir šiuo būdu sutaupyti laiko.

Investicijų valdymo skyriaus

Vadovo pavaduotojas Eugenijus Pilibaitis